എല്.ഐ.സിയില് വിദേശനിക്ഷേപം അനുവദിക്കാന് കേന്ദ്ര ആലോചന മുംബൈ: പൊതുമേഖലാ സ്ഥാപനമായ ലൈഫ് ഇന്ഷുറന്സ് കോര്പറേഷന് ഓഫ് ഇന്ത്യഎല്.ഐ.സി യില് നേരിട്ടുള്ള വിദേശ നിക്ഷേപ എഫ്.ഡി.ഐ ത്തിന് അനുമതി നല്കുന്നതു കേന്ദ്രസര്ക്കാര് പരിഗണിക്കുന്നതായി റിപ്പോര്ട്ട്.മെഗാ ഇനീഷ്യല് പബ്ലിക് ഓഫറിങ്ങി ഐ.പി.ഒയ്ക്കു തയാറെടുക്കുന്ന എല്.ഐ.സിയില് ഏക വിദേശ നിക്ഷേപകനു വമ്ബന് ഓഹരി പങ്കാളിത്തത്തിന് അവസരമൊരുക്കുകയാണ് ഇതിലൂടെ കേന്ദ്രസര്ക്കാര് ലക്ഷ്യമിടുന്നതെന്നും സൂചന. മെഗാ ഐ.പി.ഒയില് നിശ്ചിത ശതമാനം ഓഹരി വിദേശ നിക്ഷേപ അടിസ്ഥാനത്തില് മാറ്റിവയ്ക്കാനാണു കേന്ദ്രപദ്ധതിയെന്നു ബ്ലൂംബര്ഗാണു റിപ്പോര്ട്ട് ചെയ്തത്. എത്ര ശതമാനം ഓഹരി വിദേശ നിക്ഷേപ വിഭാഗത്തിലേക്കു നീക്കിവയ്ക്കുമെന്നതു സംബന്ധിച്ച വിവരങ്ങള് പുറത്തുവന്നിട്ടില്ല. വിദേശ നിക്ഷേപാനുമതിയിലുടെ രാജ്യത്തിനു പുറത്തുനിന്നുള്ളവരെ തന്ത്രപ്രധാന നിക്ഷേപകരുടെ ഗണത്തില്പ്പെടുത്തി ഐ.പി.ഒയില് സാന്നിധ്യം ഉറപ്പാക്കാനാണു നീക്കം. ഇന്ഷുറന്സ് സ്ഥാപനങ്ങളും പെന്ഷന് ഫണ്ടുകളും ഉള്പ്പെടെ വിദേശത്തുനിന്നുള്ള വന്കിടക്കാര്ക്ക് ഇതിലൂടെ ഐ.പി.ഒയില് പങ്കാളികളാകാന് അവസരമൊരുങ്ങുമെന്നും ചൂണ്ടിക്കാണിക്കപ്പെടുന്നു. വിദേശത്ത് പ്രവര്ത്തിക്കുന്ന വ്യക്തിയോ സ്ഥാപനമോ പത്തോ അതിലധികമോ ശതമാനം ഓഹരികള് വാങ്ങുന്നതിനാണ് റിസര്വ് ബാങ്ക് ഓഫ് ഇന്ത്യആര്.ബി.ഐ എഫ്.ഡി.ഐ. എന്നു വ്യക്തമാക്കിയിരിക്കുന്നത്. എന്നാല് എല്.ഐ.സി.യിലെ നേരിട്ടുള്ള വിദേശ പങ്കാളിത്തം സംബന്ധിച്ച ചര്ച്ചകള് പ്രാഥമിക ഘട്ടത്തില് മാത്രമാണെന്നും അന്തിമതീരുമാനം കൈക്കൊണ്ടിട്ടില്ലെന്നുമുള്ള വാര്ത്തകളും പുറത്തുവരുന്നുണ്ട്. ്എല്.ഐ.സിയുടെ ഐ.പി.ഒ. നടത്തിപ്പ് സ്വന്തമാക്കാന് ഏഴു വിദേശ ബാങ്കുകളും ഒന്പത് ഇന്ത്യന് സ്ഥാപനങ്ങളും രംഗത്തുണ്ട്. സിറ്റി ഗ്രൂപ്പ്, ബി.എന്.പി. പാരിബാസ് എസ്.എ, ഗോള്ഡ്മാന് സാഷ്സ് ഗ്രൂപ്പ് എന്നിവയാണ് വിദേശ ബാങ്കുകളിലെ പ്രമുഖര്. എച്ച്.ഡി.എഫ്.സി. ബാങ്ക് ലിമിറ്റഡ്, ആക്സിസ് ക്യാപിറ്റല് എന്നിവയാണ് ഒന്പത് ഇന്ത്യന് സ്ഥാപനങ്ങളിലെ മുന്നിരക്കാര്. ഓഹരിവില്പ്പനയുടെ സുഗമമായ നടത്തിപ്പിനു ചുക്കാന് പിടിക്കുകയെന്നതാണ് ഇവയുടെ ദൗത്യം. ഈ സ്ഥാപനങ്ങള് ഇന്ന് കേന്ദ്രസര്ക്കാരിനു മുന്നില് തങ്ങളുടെ പ്രാഗത്ഭ്യം തെളിയിക്കുന്ന അവതരണം നടത്തും. ഐ.പി.ഒ. ഈവര്ഷം തന്നെ പൂര്ത്തിയാക്കാനുള്ള നീക്കത്തിലാണ് കേന്ദ്രസര്ക്കാര്.